Jazz Jennings

Jazz Jennings (født 6. oktober 2000) er en amerikansk transkjønnet tenåringsjente, YouTube og TV-personlighet, talsperson og LHBT-aktivist. Jennings er bemerkelsesverdig for å være en av de yngste dokumenterte person med kjønnsdysforia, og for å være den yngste transkjønnede rollemodellen. Jennings første opptreden var i et intervju i 2007 med ABC News-reporteren Barbara Walters, noe som ble starten på berømmelsen hennes. Jennings foreldre bemerket at Jazz var klar over kjønnsidentiteten sin helt siden hun kunne snakke. Jazz Jennings har en YouTube-kanal hvor hun dokumenterer om livet sitt og per i dag har hun omkring 275 000 abonnenter. På instagram har hun omtrent 395 000 følgere. Hun har i tillegg opptredd i TLC reality-TV-serien «I am Jazz» hvor hun deler livet sitt som transkjønnet og hvilken problemer hun har rundt det med verden.

Tidlig liv 
Jennings var født 6. oktober 2000 i Sør Florida i en jødisk familie. Jennings har en eldre søster, Ari, og to eldre brødre, tvillingene Sander og Griffen. Jazz Jennings var tildelt mannlig anatomi ved fødselen av, men identifiserer seg selv med det kvinnelige kjønn. I 2004 fikk hun diagnosen kjønnsidentitetsforstyrrelse som barn. Jennings ønsket å leve som jente allerede i ung alder og ga klar beskjed at hun er jente helt siden hun hadde lært seg å snakke. Hun ble kledd opp i kjønnsnøytrale klær i mange anledninger, selv om hun foretrakk tradisjonelle feminine klær. Men hjemme gikk hun i kjoler.

Personlig liv 
I 2012 diskuterte hun legningen sin under et intervju med Barbara Walters i TV-programmet 20/20. I intervjuet sa hun at hun var tiltrukket av gutter, men i senere tid i en YouTube-video i 2014 kom hun ut som panseksuell, hvor hun blir tiltrukket av mennesker på grunn av personligheten deres og uavhengig av deres kjønn eller seksualitet. I ung alder startet hun pubertetsutsettende medisiner for å unngå den mannlige puberteten.

Se også 
 Transkjønnethet
 LHBT
 Aktivisme

Referanser

Eksterne lenker 
 Jazz Jennings YouTube
 Jazz Jennings Instagram

Aktivister fra USA
Pseudonymer
Personer fra Florida
Fødsler i 2000